સંસદના ચોમાસુ સત્રમાં ૩ તલાક, ઓબીસી બિલ અને દુષ્કર્મીઓને કડકમાં કડક સજા કરવા અંગેના બિલ પસાર કરાવવાનો વ્યૂહ ઘડાયો છે. આવતા બુધવારથી શરૃ થતા સંસદના સત્ર માટે ભાજપે વિપક્ષના પ્રહારોનો સામનો કરવા અને મહત્ત્વના બિલો પસાર કરવાની રણનીતિ બનાવવાનું શરૃ કર્યું છે. આ ક્રમમાં ભાજપના અધ્યક્ષ અમિત શાહે ગઈકાલે નાણામંત્રી અરૃણ જેટલી સાથે મહત્ત્વની મંત્રણા કરીને કોઈ રણનીતિ ઘડી હોવાનું સૂત્રો જણાવે છે.